L listinn í Hólminum verður án Framsóknar Framsóknarmenn í Stykkishólmi ætla ekki að taka þátt í framboði á vegum L - lista - Bæjarmálafélags Stykkishólms í komandi kosningum líkt og síðustu kjörtímabil . Þeir stefna að því að bjóða fram B - lista að þessu sinni . Hilmar Hallvarðsson formaður Framsóknarfélags Stykkishólms segir í samtali við RUV.is að Framsóknarmenn hafi ekki talið sig eiga lengur samleið með hinum flokkunum og því ákveðið að stefna að eigin lista . L - listinn í Stykkishólmi , framboð Bæjarmálafélags Stykkishólms , ætlar engu að síður , líkt og fyrir síðustu kosningar að efna til forvals . Fyrst verður óskað eftir tilnefningum um fólk á listann . Tekið verður við tilnefningum frá og með deginum í dag og vikuna á eftir og í framhaldi af því verður efnt til forvals . Að bæjarmálafélaginu standa því allir stjórnmálaflokkar nema Sjálfstæðismenn og Framsóknarmenn í Stykkishólmi .